"Stegarul Dac" a sărit la bătaie cu un jandarm. A vrut să se urce din nou în copac la Arestul Central. Pentru ce voia să protesteze VIDEO
Cezar Avrămuță, sau "Stegarul Dac", un bărbat de 58 de ani cunoscut susținător al lui Călin Georgescu, s-a prezentat, luni, 31 martie, la Arestul Central cerând eliberarea din arest a omului de afaceri Bogdan Peșchir, presupusul finanțator al campaniei electorale a fostului candidat indepdendent la alegerile prezidențiale din decembrie 2024. Pentru că jandarmii i-au restricționat accesul, bărbatul a devenit recalcitrant și a lovit în piept un jandarm.